
ПРЕССЪОБЩЕНИЕ
ВТОРИ НАЦИОНАЛЕН КОНКУРС ЗА ПОЕЗИЯ  УСИН КЕРИМ

ЧЕПЕЛАРЕ 2012
През настоящата 2012 г. стартира организирането и провеждането на второто издание на Национален конкурс за поезия Усин Керим- Чепеларе 2012. 


Идеята за конкурса възникна през 2008 година, когато бе отбелязана 80 годишнината от рождението на поета Усин Керим. През 2010 г. се проведе Първи национален конкурс за поезия Усин Керим- Чепеларе 2010. През месец януари 2010 г. бе разпространен статута, изработен от община Чепеларе, и до 01.05.2010 г. постъпиха 110 конкурсни стихосбирки. Жури в състав: председател- Найден Вълчев и членове Димитрина Равалиева и Димитър Танев, разгледа творбите и номинира 10 стихосбирки, които участваха в заключителния конкурс- спектакъл. Нациналната награда за поезия „Усин Керим” бе присъдена на Валери Станков за стихосбирката му „Аз съм светлият мъж към безкрая”. Фаворит на публиката стана младата поетеса Мария Рангелова със стихосбирката си „Цветя за котки”.


В момента тече първият етап на второто издание на конкурса. Разпространен е статутът и авторите на стихосбирки издадени две години преди изданието на конкурса ги изпращат до 01.05.2012 г., след което професионално жури ще се запознае с тях и ще номинира 10, които ще се представят на заключителния поетичен конкурс- спектакъл, където една ще получи Национална награда за поезия „Усин Керим”. 

Заключителният конкурс- спектакъл, ще се състои на 19 октомври 2012 година в 18.00 часа в НЧ “Родопска искра”- Чепеларе, авторите лично ще представят номинираните стихосбирки в рамките на 5 минути, по ред изтеглен от предварителен жребий. Наградният фонд е: Националната литературна награда за поезия „Усин Керим”- 1500 лв. и Награда на публиката- 500 лв.
08.02.2012г.

